**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ՀԵՏ ԿԱՊՎԱԾ**

**ԲՈՂՈՔՆԵՐ ՔՆՆՈՂ ԱՆՁ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/66, 05.05.2018թ.

**Բողոք բերող անձ՝** «Վառմաշ» ՍՊԸ

**Պատվիրատու՝** ՀՀ տրանսպորտի, կապի և տեղեկատվական տեխնոլոգիաների նախարարություն

**Գնման ընթացակարգի ծածկագիրը և առարկան՝** «ՏԿՆ-ԲՄԱՇՁԲ-2018/4Շ» ծածկագրով բաց մրցույթ/ /«Մ-2, Երևան-Երասխ-Գորիս-Մեղրի-Իրանի սահման միջպետական նշանակության ավտոճանապարհի կմ 279+727 – կմ 282+727 հատվածի հիմնանորոգման, Մ-4, Երևան-Սևան-իջևան-Ադրբեջանի սահման միջպետական նշանակության ավտոճանապարհի կմ 41+200 – կմ 57+069 հատվածի ասֆալտապատման, ՀՀ Լոռու մարզի Ալավերդի համայնքի Թումանյան փողոցի հիմնանորոգման, ՀՀ Լոռու մարզի Ստեփանավան համայնքի Նժդեհ փողոցի հիմնանորոգման, ՀՀ Լոռու մարզի Ստեփանավան համայնքի Սարգսյան-Միլիոնի փողոցի հիմնանորոգման աշխատանքների ձեռքբերում»

**Բողոքի պահանջը`**

Պարտավորեցնել «ՏԿՆ-ԲՄԱՇՁԲ-2018/4Շ» ծածկագրով բաց մրցույթի գնահատող հանձնաժողովին՝

1. Դադարեցնել գնահատող հանձնաժողովի 03.04.2018թ. ժամը 15:00-ին կայացած նիստի թիվ 2 արձանագրության 2-րդ կետով սահմանված որոշումը, մասնավորապես, «Լոռի ՃՇՇ» ՓԲԸ-ի մասով և սույն որոշումից բխող բոլոր կայացված որոշումները, քանի որ «Լոռի ՃՇՇ» ՓԲԸ-ն հայտով ներկայացրել է հայտը ստորագրելու լիազորագիրը, որը ժամանակային առումով ավելի ուշ էտրված, քան հայտը ստորագրվել է, այսինքն, հայտը ստորագրող անձը լիազորված չի եղել այն ստորագրելու պահին:
2. Ընթացակարգի շրջանակներում 4-րդ չափաբաժնի մասով որպես 1-ին տեղ զբաղեցրած մասնակից ճանաչել «Վառմաշ» ՍՊԸ-ին՝ որպես բավարար գնահատված հայտեր ներկայացրած մասնակիցների թվից՝ նվազագույն գնային առաջարկ ներկայացրած մասնակցի:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների հետ կապված բողոքներ քննող անձին ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների հետ կապված բողոքներ քննող անձին համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների հետ կապված բողոքներ քննող անձին ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: